Rotalia Fond

Rotalia Fond on korporatsioon Rotaliaga seotud sihtasutus. Fondi eesmärk on muu hulgas toetada korporatsiooni Rotalia tegevusi, samuti toetada stipendiumite abil üliõpilasi.https://web.archive.org/web/20181110100319/https://www.rotalia.ee/et/fondid/sihtasutus.html (vaadatud 08.11.2018)

Fondi asutas 2007 Rotalia Vilistlaskogu. Fondi ajalugu ulatub aga aastasse 2002, kui Rotalia Vilistlaskogu juurde asutati Rotalia arengufond. Iseseisev sihtasutus otsustati luua, kui sihtkapitali maht oli ületanud 2 miljonit krooni.

Sihtasutuse eesmärgid:

 Korporatsioon Rotalia kodukorras sätestatud eesmärkide teostamise majanduslik toetamine.
 Stipendiumifondide loomine ning stipendiumide maksmine üliõpilastele.
 Ühiskondlike organisatsioonide loova ja ühiskondliku tegevuse toetamine kultuuri, hariduse, teaduse ja avaliku elu valdkondades.

Sihtasutust juhib kümneliikmeline nõukogu, kus on esindajad kõigist Rotalia koondistest. Sihtasutuse igapäevast tööd korraldab kolmeliikmeline juhatus.

Peamised fondi toetajad on Kaarel (Karl) Martin, Taimo Leete, Rein Grabbi, Karl Laantee, Gunnar Hiis ja Ernst Hiis ja paljud teised.

2018. aastal sõlmitud koostöölepingu põhjal koordineerib Rotalia Fond igal aastal välja antavaid Rotalia Foundationi stipendiumeid.

 Viited 

 Välislingid 
 Fondist korporatsioon Rotalia kodulehel

Kategooria:Eesti sihtasutused
Fond